CELEX: 62011CA0626
Language: bg
Date: 2013-09-26 00:00:00
Title: Дело C-626/11 P: Решение на Съда (четвърти състав) от 26 септември 2013 г. — Polyelectrolyte Producers Group, SNF SAS/Европейска агенция по химикали (ECHA), Европейска комисия, Кралство Нидерландия (Обжалване — Европейската агенция по химикали (ECHA) — Регистрация, оценка и разрешаване на химикалите — Регламент (ЕО) № 1907/2006 (Регламент REACH) — Членове 57 и 59 — Вещества, подлежащи на разрешаване — Идентифициране на акриламида като вещество, което поражда сериозно безпокойство — Вписване в списъка с кандидат-вещества — Публикуване на списъка на интернет страницата на ECHA — Жалба за отмяна, подадена преди публикуването — Допустимост)

23.11.2013   
            
            
               BG
            
            
               Официален вестник на Европейския съюз
            
            
               C 344/17
            
         Решение на Съда (четвърти състав) от 26 септември 2013 г. — Polyelectrolyte Producers Group, SNF SAS/Европейска агенция по химикали (ECHA), Европейска комисия, Кралство Нидерландия
   (Дело C-626/11 P) (1)
   
   (Обжалване - Европейската агенция по химикали (ECHA) - Регистрация, оценка и разрешаване на химикалите - Регламент (ЕО) № 1907/2006 (Регламент REACH) - Членове 57 и 59 - Вещества, подлежащи на разрешаване - Идентифициране на акриламида като вещество, което поражда сериозно безпокойство - Вписване в списъка с кандидат-вещества - Публикуване на списъка на интернет страницата на ECHA - Жалба за отмяна, подадена преди публикуването - Допустимост)
   2013/C 344/27
   Език на производството: английски
   
      Страни
   
   
      Жалбоподатели: Polyelectrolyte Producers Group, SNF SAS (представители: R. Cana и K. Van Maldegem, avocats)
   
      Други страни в производството: Европейска агенция по химикали (ECHA) (представители: M. Heikkilä и W. Broere, подпомагани от J. Stuyck, advocaat), Кралство Нидерландия (представители: C. Wissels и B. Koopman), Европейска комисия (представители: P. Oliver и E. Manhaeve)
   
      Предмет
   
   Жалба срещу Определение на Общия съд (седми разширен състав) от 21 септември 2011 г. по дело Polyelectrolyte Producers Group и SNF/ECHA (T-1/10) за отхвърляне като недопустима на жалбата за отмяна на решението на Европейската агенция по химикалите (ECHA) от 7 декември 2009 г. за идентифициране на акриламида (ЕО № 201-173-7) като вещество, което отговаря на критериите по член 57 от Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и на Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, стр. 1; Специално издание на български език, 2007 г., глава 13, том 60, стр. 3 и поправки в ОВ L 36, 5.2.2009 г., стр. 84 и ОВ L 118, 12.5.2010 г., стр. 89), в съответствие с член 59 от същия регламент — Акт, подлежащ на обжалване.
   
      Диспозитив
   
   
               1.
            
            
               Отменя Определение на Общия съд на Европейския съюз от 21 септември 2011 г. по дело PPG и SNF/ECHA (T-1/10).
            
         
               2.
            
            
               Връща делото на Общия съд на Европейския съюз.
            
         
               3.
            
            
               Не се произнася по съдебните разноски.
            
         
      (1)  ОВ C 39, 11.02.2012 г.